
Volner János törvényjavaslata szerint vizs- 
gálni kellene, melyek azok a szervezetek, 
pártok, amelyek külföldről kapnak pénzt, tá- 
mogatást. A Jobbik alelnöke szerint ez nem- 
zetbiztonsági kockázatot jelenthet, mivel így 
külföldi érdekeltségek tudnak beleavatkozni 
a belügyekbe. Példának hozta fel Richald 
Fieldet, aki az LMP kampányát támogatta, 
illetve a Center for American Progress ameri- 
kai szervezetet, amely a Bajnai vezette Haza 
és Haladást pénzeli. Volner János feltette a 
kérdést: milyen ellenszolgáltatást kérhetnek 
ezen szervezetek, mivel biztos nem a két szép 
szemükért adnak hatalmas támogatásokat. 
A párt másik törvényjavaslata arra vonat- 
kozik — mondta el a képviselő —, hogy ne 
lehessen külföldi magánszervezetektől álla- 
mi tevékenységekhez támogatást elfogadni, 
mert így nyomást lehet gyakorolni a belpo- 
litikára. Volner János rámutatott: ha Obama 
mögé orosz vagy kínai tőke állt volna fel, az 
elnököt elsöpörte volna a közfelháborodás. 
A javaslat szerint csakis magánszemélytől és 
maximum egymillió forint értékben lehetne 
juttatást elfogadni — tájékoztatott. 

A kettős állampolgárság kérdésében újság- 
írói kérdésre válaszolva elmondta: lehetsé- 
ges, hogy jövő héten osztják ki személyesen 
a leveleket, viszont törvényi kötelességük lesz 
nyilatkozni a képviselőknek esetleges kettős 
állampolgárságukról, nem zárkózhatnak el. 
Mint elmondta, az NBH (AVH) más eset- 

ben is vizsgálatot folytat le, ha valamely po- 
zíciót betöltő személy állampolgársága nem- 


zetbiztonsági kockázatot hordozhat. 

A kosdi választás is jól mutatja 
a Jobbik erősödését 


Kurdi Ferenc, a Jobbik jelöltje nyerte a Pest 
megyei Kosd községben az időközi válasz- 
tást. A 2600 lakosú Kosdon a 2036 válasz- 
tásra jogosult polgár közül 992-en mentek 
el szavazni, ami 48,89 százalékos részvétel- 
nek felel meg, a szavazatokból 489-et (50,1 
százalék) kapott Kurdi Ferenc. 

Vona Gábor szerint a kormánypártok nem 
az első súlyos kudarcukat szenvedik el az 
önkormányzati színtéren, a Jobbik pedig 
szintén nem az első alkalommal bizonyí- 
totta be, hogy képes az emberek bizalmá- 
nak nem csak a megtartására, hanem a 
növelésére is. A Jobbik elnöke elmondta, az 
időközi választások tapasztalatait fel lehet 
használni az országos kampánynál is. Ki- 
emelte, csakis hiteles programmal és hiteles 
emberekkel lehet sikereket elérni, a szava- 
zóknak meg el kell dönteni, a három út 
körül mit választanak: a jelenlegi, fideszes 
utat, a korábbi, 8 éves balliberális utat vagy 
a Jobbikot. Rámutatott, az első kettő a 
megszorítások útja, és csak a Jobbik tudja 
és kívánja ezek nélkül kivezetni az országot 
a csapdahelyzetből. 





Kurdi Ferenc, a község eddigi alpolgármes- 


tere arról beszélt, hogy szeretné folytatni a 
községben korábban megkezdett munkát, 
befejezni a folyamatban lévő pályázatokat és 
közelebb hozni egymáshoz a település közös- 


ségének tagjait. 

Kilakoltatási és hitelmoratóriumot 


követel a Jobbik 


A Jobbik azt követeli, hogy a devizahitelek 
felvételi árfolyamon történő forintosításáig 
hirdessen a kormány teljes körű kilakolta- 
tási és ,hitelmoratóriumot", hogy ne ke- 
rülhessenek emberek az utcára, és ne nőjön 
, kezelhetetlen szintre" a hitelek mennyisége 
— jelentette ki hétfőn Z. Kárpát Dániel or- 
szággyűlési képviselő. 

Az ellenzéki politikus frakciótársával, Gaudi- 
Nagy Tamással együtt hétfőn megjelent egy 
újpesti helyszínen, ahol — mint felhívta a fi- 
gyelmet — néhány nappal a kilakoltatási mo- 
ratórium bevezetése előtt egy kerekesszékes 


asszonyt próbáltak meg eltávolítani a laká- 
sából. Z. Kárpát Dániel arcátlanságnak ne- 
vezte, hogy a kormány ígéretével szemben 
— miszerint senkit nem hagynak az út szélén 
— az ilyen rászoruló emberek kilakoltatásá- 
ról sem tesznek le a végrehajtók és a bankok. 
Hangsúlyozta: megpróbáltak egyeztetni a 
helyszínen a lakó és a végrehajtók között, de 
ez nem járt sikerrel és utóbbiak nem álltak 
el a kilakoltatástól. A kormányszóvivő múlt 
pénteken jelentette be, hogy december else- 
jétől ismét életbe lép a kilakoltatási mora- 
tórium. 

, Szánalmas": nagykoalícióban 
a Fidesz és a baloldal 


Volner János, a Jobbik frakcióvezető-helyet- 
tese szánalmas kutyakomédiának tartja, hogy 
az elmúlt 22 év sikertelen, az országot romba 
döntő politikusai egy jobbikos képviselő fél- 
reérthető, de azóta már tisztázott kijelentése 
miatt tüntetésre készülnek és hajlott háttal, 
remegő térdekkel, lihegve igyekeznek a zsidó 
szervezetek elvárásainak megfelelni. 

, Gratulálunk a Fidesz politikusainak ahhoz, 
hogy nyíltan felvállalják a Bajnai Gordonnal 
és a Mazsihisszel alkotott, tüntetésben testet 
öltött nagykoalíciót. Így legalább mindenki 
láthatja, ki kivel van és kinek próbál meg- 
felelni" — mondta el a politikus arra utalva, 
hogy a tüntetésen Mesterházy Attila, Bajnai 
Gordon és a Fidesz frakcióvezetője, Rogán 
Antal együtt, nagykoalíciót alkotva fognak 
felszólalni. 

A Jobbik szánalmasnak tartja azt is, hogy 
éppen egy Amerikából pénzelt liberális párt, 
az LMP próbálja egy újabb szájkosártörvény- 
nyel korlátozni a véleménynyilvánítás sza- 
badságát. Hasonlóan szánalmas az is, hogy 
egy magát nemzetinek mondó párt, a Fidesz 
igyekszik a liberálisokat és a szocialistákat 
a szólásszabadság korlátozásában túllicitál- 
ni és úgy módosítani a törvényeket, hogy a 
képviselők szólásszabadságát pénzbírsággal 
korlátozza. 

A Jobbik a magyar országgyűlés egyet- 
len pártja, amely valóban fontosnak tartja 
a szólásszabadságot és szembeszáll mind 
a parlamenti szólásszabadságot korlátozó 
nagykoalíciós elképzelésekkel, mind pedig a 
kormány által szorgalmazott internetes cen- 
zúrával — fogalmazott Volner. 


Az önkormányzatoknak nem maradt 
jogi eszközük a rend fenntartására 


A Jobbik szerint azzal, hogy az Alkotmány- 
bíróság eltörölte a tiltott, kirívóan közösség- 
ellenes magatartásformák meghatározásáról 
szóló szabályt, az önkormányzatoknak nem 
maradt semmilyen jogi eszközük arra, hogy 
a közterületeken fenntartsák a rendet. 
Hegedűs Lorántné országgyűlési képviselő 
az Alkotmánybíróság épülete előtt tartott 
sajtótájékoztatóján azt mondta, az erről szó- 
ló rendelet megalkotásánál frakciójuknak 
voltak aggályai, de az élet bebizonyította, 
hogy jó jogi eszközről van szó. 

Mivel az Alkotmánybíróság nem adott időt 
a parlamentnek arra, hogy a hiányosságokat 
pótolja, a kormánynak azonnal cselekednie 
kell. Az új önkormányzati törvény egyik 


pontja szerint a közösségi együttélés alapvető 
szabályait és a jogkövetkezményeket megha- 
tározó rendeletet hozhatnak az önkormány- 
zatok, ez nagyjából megegyezik az eltörölt 
rendelkezéssel, viszont ez a passzus csak janu- 
ár elsején lép hatályba. Ezért a parlamentnek 
akár kivételes sürgősséggel tárgyalva, de hatá- 
roznia kellene a minél korábbi életbe léptetés- 
ről, így visszaállhat a törvényes rend az utcá- 
kon — mondta az ellenzéki politikus. 

Az Alkotmánybíróság november 12-én alap- 
törvény-ellenesnek nyilvánította és megsem- 
misítette a szabálysértési törvénynek azt a 
rendelkezését, amely szabálysértéssé minősí- 
tette a közterület életvitelszerű lakhatásra való 
használatát. 





Már a számláink befizetését is 
sarcolják, átterhelik 


mm A Jobbik szerint felháborító, hogy a posta 


25 forinttal emelné a sárga csekkek után fi- 
zetendő díjat. A radikális párt szerint ezen 
újabb több milliárdos megszorítást a jelenle- 
gi rendszer szerint nem az érintett nagy cé- 
gek, szolgáltatók viselik, hanem a korábbi- 
akhoz hasonlóan áthárítják azt ügyfeleikre. 
Ráadásul a posta lépésének burkoltan beis- 
mert motivátora a tranzakciós illeték beve- 
zetése is lehet — áll a párt közleményében. 

Z. Kárpát Dániel frakcióvezető-helyettes 
emlékeztet, hogy a hasonló díjemelésekkel 
sújtott vállalatok ilyen esetekben megeme- 
lik áraikat, csökkentik költségeiket, felpör- 
getik az elbocsátásokat, elhalasztják fej- 


lesztéseiket vagy éppen brutálisabb büntetési 
tételekkel sarcolják a nehéz helyzetben lévő, 
fizetni akaró, de nem tudó, így elmaradásban 
lévő polgárokat. 

Mivel évente több tízmilliárd forint bevétel 
származik a sárga csekkek forgalmából, és a 
háztartások 90 százaléka használ ilyeneket, a 
Jobbik gyanúja erős, hogy az átterhelés ilyen 
vagy olyan módon minden magyar állampol- 
gárt érint majd. Ezért a radikális erő javasol- 
ja egy monitoring-rendszer felépítését, hogy 
egyértelműen kiderüljön, ha valamely társa- 
ság a rá kivetett adó vagy díjemelés okán saját 
ügyfeleit sújtja. 


